Oficiālais Vēstnesis L 325 , 01/12/1980 Lpp. 0016 - 0016

Speciālizdevums somu valodā: Nodaļa 3 Sējums 12 Lpp. 0212

Speciālizdevums grieķu valodā Nodaļa 03 Sējums 31 Lpp. 0241

Speciālizdevums zviedru valodā: Nodaļa 3 Sējums 12 Lpp. 0212

Speciālizdevums spāņu valodā: Nodaļa 03 Sējums 19 Lpp. 0240

Speciālizdevums portugāļu valodā Nodaļa 03 Sējums 19 Lpp. 0240



Padomes Direktīva (1980. gada 11. novembris), ar ko groza Direktīvu 80/215/EEK attiecībā uz cūku vezikulāro slimību un klasisko cūku mēri (80/1100/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Direktīvā 80/215/EEK [4] noteiktas dzīvnieku veselības prasības, kuras jāizpilda attiecībā uz gaļas produktiem, kas paredzēti Kopienas iekšējai tirdzniecībai; tā kā cūku vezikulārā slimība Kopienā apdraud Kopienas cūku ganāmpulku; tā kā tādēļ jāveic pasākumi, lai nodrošinātu, ka slimība neizplatās, veicot konkrētu cūkgaļas produktu tirdzniecību; tā kā klasiskais cūku mēris dažās Kopienas daļās apdraud to dalībvalstu cūku ganāmpulku, kurās šī slimība nav konstatēta; tā kā līdz tam laikam, kad klasisko cūku mēri apkaros tajās daļās, kur tas vēl ir, šādām dalībvalstīm jāatļauj veikt papildu pasākumus, lai tirdzniecības laikā novērstu inficēšanos, IR PIEŅĒMUSI ŠO DIREKTĪVU. 1. pants No 1980. gada 1. novembra Direktīvu 80/215/EEK groza šādi: a) Direktīvas 4. panta 1. punkta b) apakšpunkta ii) daļā pirms vārda "apstrāde" iekļauj šādu frāzi: "ja turklāt attiecīgā slimība nav cūku vezikulārā slimība"; b) Direktīvas 7. panta 1.punkta a) apakšpunktā starp vārdiem "klasiskais cūku mēris" un "vai Tešenas slimība" iekļauj vārdus "cūku vezikulārā slimība"; c) Direktīvas 10. pantu aizstāj ar šādu pantu: "10. pants Attiecībā uz cūku mēri dalībvalstis, kuras izmanto Direktīvā 80/218/EEK noteikto atļauju un par kurām ir oficiāli apstiprināts, ka tajās nav klasiskā cūku mēra, nedrīkst iebilst pret tādu gaļas produktu ievešanu to teritorijā, kas, kaut gan tiem nav veikta apstrāde nevienā no 4. panta 1. punktā minētajiem veidiem, ir pilnībā vai daļēji sagatavoti no svaigas cūkgaļas, kura atbilst Direktīvas 72/461/EEK 13.a pantā noteiktajām prasībām, vai arī no svaigas cūkgaļas, kura iegūta no cūkām, kas ir vakcinētas pret cūku mēri vairāk nekā trīs mēnešus pirms kaušanas." 2. pants Dalībvalstīs stājas spēkā normatīvi un administratīvi akti, kas vajadzīgi, lai, vēlākais, līdz 1981. gada 1. jūlijam, izpildītu šīs direktīvas prasības; dalībvalstis par to tūlīt informē Komisiju. Līdz dienai, kad dalībvalstis ir gatavas prasības izpildīt, un, vēlākais, līdz 1981. gada 1. jūlijam Dānija, Īrija un Apvienotā Karaliste drīkst saglabāt spēkā valsts tiesību normas attiecībā uz aizsardzību pret cūku mēri, ievedot to teritorijā cūkgaļas produktus, ievērojot Līguma vispārīgos noteikumus. 3. pants Šī direktīva ir adresēta dalībvalstīm. Briselē, 1980. gada 11. novembrī Padomes vārdā — priekšsēdētājs C. Ney [1] OV C 130, 31.5.1980., 9. lpp. [2] OV C 175, 14.7.1980., 79. lpp. [3] OV C 300, 18.11.1980., 20. lpp. [4] OV L 47, 21.2.1980., 4. lpp. --------------------------------------------------